เงินบาทเปิดตลาด 30.17/19 บาท
ธนาคารซีไอเอ็มบีไทย รายงาน เงินบาทเปิด 30.17/19 ยังเคลื่อนไหวตามทิศทางภูมิภาค
21 ธ.ค. 2553

ธนาคารซีไอเอ็มบีไทย รายงาน เงินบาทเปิด 30.17/19 ยังเคลื่อนไหวตามทิศทางภูมิภาค
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.17/19 บาท/ดอลลาร์ ค่อนข้างทรงตัวจากเมื่อวานนี้ที่ปิดตลาดที่ระดับ 30.18/20 บาท/ดอลลาร์
ขณะที่ค่าเงินเยนอยู่ที่ระดับ 83.62/66 เยน/ดอลลาร์ จาก 83.80/82 เยน/ดอลลาร์ตอนปิดตลาดวานนี้ ส่วนค่าเงินยูโรอยู่ที่ระดับ 1.3178/1.3180 ดอลลาร์/ยูโร จาก 1.3148/1.3150 ดอลลาร์/ยูโร ของเมื่อเย็นวาน
สำหรับวันนี้คาดว่าสถานการณ์การเคื่อนไหวของค่าเงินบาทน่าจะยังเคลื่อนไหวไปตามทิศทางเดียวกันกับค่าเงินสกุลอื่นๆในภูมิภาค ที่ยังมีทิศทางอ่อนค่า โดยคาดว่าเงินบาทน่าจะเคลื่อนไหวในกรอบระหว่าง 30.15-30.20 บาท/ดอลลาร์ 
ทั้งนี้ วันนี้วันอังคาร มี ABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 19 ธ.ค.